DOI: 10.14457/tu.the.2020.1064
title: การประเมินนโยบายภาครัฐในการป้องกันปัญหาอาชญากรรม: กรณีศึกษาอำเภอบ้านดุง จังหวัดอุดรธานี

description: การศึกษาเรื่อง “การประเมินนโยบายภาครัฐในการป้องกันปัญหาอาชญากรรม กรณีศึกษาอำเภอบ้านดุง จังหวัดอุดรธานี” มีวัตถุประสงค์เพื่อศึกษาลักษณะสภาพชุมชน การเติบโตของการเป็นเมือง สถิติอาชญากรรม ประเภทอาชญากรรมที่เกิดในพื้นที่อำเภอบ้านดุง จังหวัดอุดรธานี และเพื่อประเมินนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี รวมถึงเพื่อศึกษาปัญหา และอุปสรรคในการปฏิบัติงานด้านการป้องกันอาชญากรรมในพื้นที่อำเภอบ้านดุง จังหวัดอุดรธานี โดยงานวิจัยในครั้งนี้เป็นงานวิจัยในเชิงปริมาณ มีเครื่องมือในการศึกษาคือ การใช้แบบสอบถาม (Questionnaire) ซึ่งผู้วิจัยนำหลักการประเมิน CIPP Model ตามแนวทางของ Stufflebeam ประกอบด้วย การประเมินด้านบริบท ปัจจัยป้อน กระบวนการ และผลผลิต เพื่อนำมาประเมินนโยบายภาครัฐในการป้องกันปัญหาอาชญากรรมกรณีศึกษาอำเภอบ้านดุง จังหวัดอุดรธานี โดยผลจากการศึกษางานวิจัยนี้จะสามารถนำไปสู่การทราบถึงบริบทการป้องกันปัญหาอาชญากรรม, ทราบถึงผลการประเมินนโยบายภาครัฐในการป้องกันปัญหาอาชญากรรม, ทราบถึงปัญหา และอุปสรรคในการปฏิบัติงานด้านการป้องกันอาชญากรรม อำเภอบ้านดุง จังหวัดอุดรธานี และสามารถนำความรู้ที่ได้จากงานวิจัยนี้ไปเพื่อเพิ่มประสิทธิภาพภายใต้ข้อจำกัดในเรื่องต่าง ๆ และสามารถป้องกันและลดอาชญากรรมทำให้ประชาชนเกิดความรู้สึกปลอดภัยในชีวิต ร่างกาย และทรัพย์สิน อันจะนำมาซึ่งความสงบสุขของประชาชน และสังคมโดยรวม อำเภอบ้านดุง จังหวัดอุดรธานีได้ผลการศึกษาพบว่า จากการที่ผู้วิจัยเก็บรวบรวมข้อมูลจากกลุ่มตัวอย่างที่เป็นประชาชนที่อยู่ในอำเภอบ้านดุง จังหวัดอุดรธานี โดยทำการสุ่มตัวอย่างแบบชั้นภูมิ (Stratified sampling) เกณฑ์การกำหนดขนาดกลุ่มตัวอย่างตามแนวทางของ Krejcie and Morgan ที่ค่าความคลาดเคลื่อน ที่ยอมรับได้ร้อยละ 5 ที่ระดับความเชื่อมั่นร้อยละ 95 จากประชากรที่มีอายุตั้งแต่ 18 ปีบริบูรณ์ขึ้นไป ได้จำนวนกลุ่มตัวอย่างทั้งสิ้น 400 ราย โดยสามารถแยกเป็นประเด็นต่าง ๆ ได้ ดังนี้1.ข้อมูลส่วนบุคคลของผู้ตอบแบบสอบถาม ผลการวิเคราะห์ข้อมูลทั่วไปของผู้ตอบแบบสอบถาม พบว่า กลุ่มตัวอย่างส่วนใหญ่เป็นเพศชาย มีอายุระหว่าง 26-35 ปี มีสถานภาพโสด จบการศึกษาระดับปริญญาตรี ประกอบอาชีพธุรกิจส่วนตัว/ค้าขาย มีรายได้ต่อเดือน ช่วง 20,001 – 30,000 บาท การประเมินนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี2.การประเมินนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี การประเมินนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี ภาพรวม ทั้ง 4 ด้าน ภาพรวมมีค่าเฉลี่ยระดับการปฏิบัติอยู่ในระดับปานกลาง เมื่อพิจารณารายด้านพบว่าด้านสภาพแวดล้อม มีค่าเฉลี่ยมาก เป็นอันดับที่ 1 รองลงมาด้านด้านปัจจัยเบื้องต้น มีค่ามีค่าเฉลี่ยอยู่ในระดับปานกลาง ด้านกระบวนการมีค่าเฉลี่ยอยู่ในระดับปานกลาง และท้ายสุดด้านผลผลิตมีค่าเฉลี่ยอยู่ในระดับปานกลาง3. ความพึงพอใจต่อโครงการนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี ผลการประเมินความพึงพอใจต่อโครงการนโยบายภาครัฐในการป้องกันปัญหาอาชญากรรม อำเภอบ้านดุง จังหวัดอุดรธานี ภาพรวมมีค่าเฉลี่ยระดับการปฏิบัติอยู่ในระดับปานกลาง เมื่อพิจารณารายข้อพบว่า ข้อที่มีค่าเฉลี่ยมากที่สุด คือเจ้าหน้าที่ของรัฐสามารถปฏิบัติตามนโยบายภาครัฐในการป้องกันปัญหาอาชญากรรมได้อย่างต่อเนื่อง มีเฉลี่ยอยู่ในระดับมาก รองลงมาเจ้าหน้าที่ของรัฐสามารถปฏิบัติตามนโยบายภาครัฐในการป้องกันปัญหาอาชญากรรมได้อย่างมีประสิทธิภาพ มีค่ามีค่าเฉลี่ยอยู่ในระดับมาก และข้อที่มีค่าเฉลี่ยน้อยที่สุดคือมีการจัดทำรายงานเพื่อเสนอต่อผู้บังคับบัญชาหน่วยเหนืออย่างเป็นระบบ มีค่าเฉลี่ยอยู่ในระดับน้อย จากผลการวิจัยที่ได้รับสามารถสรุปได้ว่า แนวทางในการนำนโยบายไปปฏิบัติในการป้องกันปัญหาอาชญากรรม อำเภอบ้านดุง จังหวัดอุดรธานี การจะนำนโยบายไปปฏิบัติได้นั้นจำเป็นจะต้องมีการประสานงานกับชุมชน องค์กรปกครองส่วนท้องถิ่น และหน่วยงานของกระทรวง มหาดไทย ประสานเจ้าหน้าที่ตำรวจระดับผู้บังคับบัญชาในการปรึกษาหารือด้านการจัดดำเนินโครงการแสวงหาความร่วมมือกับประชาชนในการป้องกันอาชญากรรมในเขตพื้นที่ทุกภาคส่วนให้มีความเข้าใจในขั้นตอนการทำงาน และจุดประสงค์ของโครงการแล้วจึงนำมากำหนดขั้นตอนการนำโครงการไปใช้ปฏิบัติโดยมีการดำเนินการดังต่อไปนี้ 1. ดำเนินการจัดโครงการแสวงความร่วมมือกับประชาชน โดยเรียนเชิญผู้นำทั้งชุมชน และท้องถิ่นเข้ามาร่วมปรึกษาหารือเกี่ยวกับการสร้างความร่วมมือในการป้องกันปัญหาอาชญากรรม 2. กำหนดแนวทางการจัดดำเนินการโครงการโดยเชิญองค์กรปกครองส่วนตำบลกับ ผู้นำชุมชน หน่วยงานสังกัดกระทรวงมหาดไทย และประชาชนในแต่ละพื้นที่ ซึ่งแบ่งกันคนละช่วง เปิดโอกาสให้มีการนำเสนอปัญหาหรือข้อเสนอแนะ 3. จัดหาหลักสูตรอบรมการป้องกันอาชญากรรมให้กับอาสาสมัครในแต่ละพื้นที่จากวิทยากรที่เป็นเจ้าหน้าที่ตำรวจผู้ปฏิบัติงาน และสอนความรู้ทางด้านกฎหมายในเบื้องต้น รวมถึงการฝึกสอนทักษะให้เป็นผู้แจ้งข่าวอาชญากรรมให้กับประชาชน และผู้นำชุมชน 4. จัดสวัสดิการเบื้องต้นให้แก่ผู้ที่เป็นอาสาสมัคร โดยของบสนับสนุนจากองค์กรปกครองส่วนท้องถิ่น และบริษัทของเอกชนที่อยู่ในพื้นที่เพื่อเป็นขวัญและกำลังใจในการปฏิบัติงาน 5. จัดตั้งศูนย์ประสานงานด้านการข่าวอาชญากรรมในชุมชน ปรับลดขั้นตอนและระเบียบการประสานงานให้มีความสะดวกรวดเร็วมากยิ่งขึ้น โดยผ่านระบบสื่อสารทางอินเตอร์เน็ตและระบบการสื่อสารไร้สาย 6. ขอร่วมบริจาค วัสดุ อุปกรณ์ ที่สนับสนุนการดำเนินงานเกี่ยวกับการป้องกัน อาชญากรรมกับบริษัท ห้างร้าน หรือเอกชน ที่อยู่ในพื้นที่ โดยการประชาสัมพันธ์รายชื่อของ ผู้สนับสนุนและการมอบเกียรติคุณให้แก่ผู้ร่วมบริจาคสนับสนุน ดังนั้นการป้องกันปัญหาอาชญากรรม อำเภอบ้านดุง จังหวัดอุดรธานี โดยการสร้างความร่วมมือระหว่างหน่วยงานรัฐกับประชาชนเพื่อเสริมสร้างความสัมพันธ์ในการแก้ปัญหาอาชญากรรม โดยเป็นนโยบายการให้เข้ามาร่วมกันในการป้องกัน อาชญากรรม แสวงหาความร่วมมือและความสัมพันธ์ที่ดีระหว่างเจ้าหน้าที่ตำรวจกับประชาชน เป็นมาตรการในการป้องกันอาชญากรรมที่จะสร้างความร่วมมืออันดีในการติดต่อข่าวสาร หรือเข้าใจอันดีระหว่างเจ้าหน้าที่ตำรวจกับประชาชน โดยเป็นวิธีการเอื้ออำนวยความสะดวกเจ้าหน้าที่ตำรวจกับผู้นำท้องถิ่นให้มีความเข้าใจถึงลักษณะสาเหตุที่มาของปัญหา โดยการให้ประชาชนเข้ามามีส่วนในการแก้ไขปัญหา รวมถึงการบูรณาการการทำงานร่วมกับหน่วยงานองค์กรปกครองส่วนท้องถิ่นที่เข้ามาสนับสนุนการทำงาน มีส่วนในการเสนอปัญหา ร่วมคิด ร่วมทำ และร่วมกันวางแผน ส่วนสำคัญคือการแสวงหาความร่วมมือกับประชาชน คือการสร้างความสัมพันธ์อันดีกับประชาชน โดยให้ท้องถิ่นเข้ามามีส่วนร่วมในการดำเนินการควบคุมและป้องกันปัญหาอาชญากรรมรวมทั้งการนำทรัพยากรในชุมชนมาใช้ ในการแก้ไขปัญหาที่เร่งด่วนของคนในพื้นที่ ส่วนของการแก้ไขปัญหานั้น คือขั้นตอนกระบวนที่เกิดขึ้นหลังจากที่ประชาชนได้แจ้งถึงปัญหาหรือข้อควรคำนึงและร่วมกันหาวิธีการที่เหมาะสมที่สุดในการแก้ไขปัญหา โดยการให้จัดทำโครงการที่ทำให้เกิดความร่วมมือของประชาชนในการป้องกันปัญหาอาชญากรรม เชิญผู้นำชุมชน ตัวแทนประชาชน และหน่วยงานองค์กรปกครองส่วนท้องถิ่นเข้าร่วมประชุม วางแผน เสนอแนะในเชิงนโยบายของการจัดทำแผน และการเปลี่ยนความรู้สึกหวาดกลัวของประชาชนต่อการปฏิบัติหน้าที่เจ้าหน้าที่ตำรวจให้มีความใกล้ชิดกันให้มากยิ่งขึ้น โดยเน้นการจัดกิจกรรมที่ช่วยสร้างความสัมพันธ์อันดีระหว่างเจ้าหน้าที่ตำรวจกับประชาชน คือ 1) การพบปะเยี่ยมเยียนและร่วมกิจกรรม 2) การศึกษาและวิเคราะห์สภาพปัญหาชุมชน 3) การประชุมวางแผนงานร่วมกับผู้นำชุมชนและประชาชน 4) การเตรียมการจัดระบบงานและประเมินความพร้อม 5) การแนะนำให้ความรู้เกี่ยวกับการป้องกันตนเองและชุมชน 6) การจัดระบบประสานความร่วมมือระหว่างประชาชนกับตำรวจ 7) การติดตามผลการประเมินและปรับปรุงแก้ไข โดยให้ทุกภาคส่วนทั้งชุมชน องค์กรปกครองส่วนท้องถิ่นเข้ามาร่วมแสดงความคิดเห็น รวมทั้งเสนอแนะ การกำหนดเชิงนโยบายในการป้องกันและ ปราบปรามอาชญากรรมในเขตพื้นที่อำเภอบ้านดุง จังหวัดอุดรธานี